**Lucio Cornelio Sila**, c. 138 a. C – 78 a. C. foi un político e xeneral romano, membro dunha antiga familia patricia romana de modesta fortuna.

Traxectoria
-----------

Recibiu unha boa educación e era un apaixonado da literatura e das artes. Sila dilapidou os seus primeiros anos nunha vida de pracer, pero comezou a súa carreira política tras herdar unha fortuna de grande envergadura de parte da súa madrasta.

As migracións de cimbrios e teutóns
Loitou co exército de Mario na guerra contra Iugurta, no 107, e grazas ás súas habilidades diplomáticas conseguiu que Bocco lle entregase a Iugurta. Sila permaneceu ao mando de Mario durante a guerra entre os cimbros e os teutóns ata o 102 a.C. Daquela abandonou a Mario para servir co Quinto Cátulo, conseguiu a vitoria de Campi Raudii en 101 a. C. Sila fracasou en ser elixido pretor para o 98 pero grazas a unha serie de cuantiosos subornos foi elixido no 99 a.C.

Sila iniciou a súa carreira (107 a.C) servindo como cuestor durante a guerra contra o rei de Numidia, Iugurta, baixo as ordes de Caio Mario. O rei númida levaba anos acosando os romanos con grande éxito, e a pesar do avance logrado por Mario, o duro conflito prolongábase. Sila foi enviado na calidade de embaixador a parlamentar co sogro do esquivo monarca númida, o tamén rei Bocco de Mauritania, co cal trabou amizade e logrou convencer para que traizoase a Iugurta, apresándoo para os romanos (105 a.C). O evento proporcionou a Sila un gran prestixio militar e unha considerable popularidade tanto co cónsul coma cos soldados, atribuíndoselle a fin da guerra. Plutarco afirma que esta circunstancia foi o comezo da fricción entre Mario e Sila, posto que aquel se volveu envexoso do éxito do seu subordinado e este non facía senón atizar o lume cunha actitude fachendosa que atopou eco entre algunhas persoas, inimigos políticos de Mario.

A derrota dos cimbrios, por Alexandre-Gabriel Décamps (Museo do Louvre).
A situación de extremo perigo creada pola invasión de cimbros e teutóns adiou as posibles diferenzas entre xeneral e subordinado, e Sila permaneceu baixo as ordes de Mario nas sucesivas campañas dos anos 104 a.C e 103 a.C. Dirixiu con éxito unha expedición contra os tectosagos, matando o seu caudillo Cepilo, e pouco despois, como tribuno militar, destacaría tamén ao negociar un tratado cos marsos e dirixir extraoficialmente o exército do cónsul Lutacio Catulo -un dos protexidos de Mario- contra os cimbros, que ameazaban o norte de Italia. Derrotounos en Vercellae no ano 101 a.C. dando mostras ao mesmo tempo da súa capacidade para o combate e a organización.

Finalmente, a disputa con Mario manifestouse en toda a súa amplitude trala vitoria sobre os cimbros: Catulo e Sila parecen reclamar máis crédito pola súa actuación en Vercellae do que Mario estaba disposto a conceder. En circunstancias tan nimias e puerís -expresa Plutarco- fundamentouse o odio de ambos, que máis tarde conduciu aos desmandos da Guerra Civil e despois á tiranía e á perversión de todo o Estado. Porén, o conflito entre Mario e Sila desenvolveuse máis lentamente do que Plutarco e outros autores parecen admitir, e non adquiriu o carácter de aberta hostilidade ata moito máis tarde.

Despois de moitas loitas, de modificar as leis do Senado, de cuñar moeda co seu nome e de crear moitos aliados e inimigos, retirouse da política; influíu na súa decisión unha profecía que escoitara había xa moito tempo en Cilicia, segundo a cal morrería no cumio do poder. Viviu unha vida tranquila, aínda que extravagante, dedicada ao estudo e ao pracer, en Campania, escribindo as súas memorias en vinte e dous libros que foron editados por Lúculo. No 78 casou de novo e morreu.

Véxase tamén
------------

### Bibliografía

* *Quién es quién en la Antigua Roma*. John Hazel. Ediciones archivos acento, 2002.

### Outros artigos

* Lista de cónsules romanos na República

|  |  |
| --- | --- |
| Control de autoridades | 
* Wd: Q483783
* WorldCat
* VIAF: 84037378
* ARAE: sila-felix-lucio-cornelio-138-c-78-c
* BAV: ADV11478698
* BIBSYS: 90236000
* BLBNB: 000350703
* BMT: 148419
* BNE: XX1121979
* BNF: 12005009r
* BRE: 4172784
* BVMC: 73990
* CANTIC: a11028385
* CERL: cnp01321531
* DeutscheBio: 11864260X
* EBID: ID
* FAST: 120909
* GEC: 0064525
* GND: 11864260X
* ISNI: 0000000107610985
* LCCN: n83212399
* NKC: jx20101122014
* NLA: 49284436
* NNDB: 000097991
* NTA: 070081980
* PTBNP: 1224347
* SELIBR: 262364
* SNAC: w6tt60hj
* SUDOC: 028159624
* Treccani: lucio-cornelio-silla

 |